《瓯北谭祁阳往事有感次韵》
清代·王嵩高

黄粱梦里记曾游，争羡陶公督八州。燕去空堂巢已覆，鹤归华八冢难求。

论诗跌宕须眉在，话旧凄凉涕泗流。同是故人兼故吏，相看霜雪各盈头。

作者简介：（1735—1800）江苏宝应人，字少林，号海山，晚号慕堂。乾隆二十八年进士。历湖北利川、武昌、汉阳、应城等县知县，直隶河间、天津两府同知，官至广西平乐知府。在官尽心狱讼，痛惩豪猾。有《小楼诗集》。